Διπλή διάγνωση και συμμόρφωση ασθενών στην προτεινομένη αγωγή. Η περίπτωση ενός προγράμματος υποκατάστατου
Creators: name: Νικολακάκης, Νικόλαος Μανούσου
Publisher: name: Aristotle University of Thessaloniki
Year: 2022
Subjects: Συννοσηρότητα
Τοξικοεξάρτηση
Συμμόρφωση
Βουπρενορφίνη
Comorbidity
Drug dependence
Compliance
Buprenorphine

description: Η παρούσα εργασία έχει ως στόχο τη διερεύνηση των παραγόντων που επηρεάζουν τη συμμόρφωση των ασθενών στην θεραπεία υποκατάστασης με βουπρενορφίνη. Ιδιαίτερα, μελετάται η συσχέτιση των διαταραχών προσωπικότητας με τη συμπεριφορά των ασθενών όπως και η επιρροή των κοινωνικοδημογραφικών παραγόντων σε αυτήν. Για την επίτευξη των ερευνητικών στόχων αξιοποιήθηκαν δεδομένα που αφορούσαν 40 χρήστες τοξικών ουσιών που συμμετείχαν στο πρόγραμμα υποκατάστασης του ΟΚΑΝΑ Λιβαδειάς. Σε αυτούς χορηγήθηκε η κλίμακα εξέτασης διαταραχών προσωπικότητας (IPDE) όπως και το ατομικό έντυπο θεραπείας TDI / ΔΕΜΑ με το οποίο καταγράφηκαν τα κοινωνικοδημογραφικά δεδομένα των χρηστών όπως και το εύρος της εξάρτησης τους. Επιπλέον, σε όλους τους συμμετέχοντες εφαρμόστηκε τεστ ανίχνευσης τοξικών ουσιών και κατέστη δυνατή η συμμόρφωσή τους με την θεραπεία υποκατάστασης των ουσιών από τις οποίες γίνεται προσπάθεια απεξάρτησης. Η εν λόγω δοκιμασία εφαρμόστηκε τόσο στην πρώτη φάση της δειγματοληψίας όσο και στη δεύτερη φάση, ένα μήνα μετά την πρώτη δειγματοληψία. Βρέθηκε πως η περισσότερο κοινή διαταραχή στο δείγμα των 40 ασθενών ήταν η οιστριονική ακολουθούμενη από τη μεταιχμιακή και την αποφευκτική διαταραχή. Δεν παρατηρήθηκε συσχέτιση μεταξύ του είδους της ουσίας και της διάρκειας χρήσης αυτής με τις διαταραχές προσωπικότητας. Η ιδιότητα του επιμολυντή δεν βρέθηκε να συσχετίζεται με κάποια διαταραχή προσωπικότητας, αλλά ούτε με το είδος της ουσίας που χρησιμοποιεί ο χρήστης, όπως ούτε με τα λοιπά κοινωνικοδημογραφικά στοιχεία τους (τόπος διαμονής, εκπαιδευτικό επίπεδο, επαγγελματική κατάσταση). Περαιτέρω, βρέθηκε πως όσοι είχαν συμμορφωθεί με τη θεραπεία υποκατάστασης είχαν μικρότερο πλήθος διαγνώσεων από τους υπόλοιπους ερωτώμενους. Τα ευρήματα της παρούσης συνεισφέρουν στην κατανόηση των παραγόντων που επηρεάζουν τη συμμόρφωση των χρηστών ουσιών, βοηθώντας τους εμπλεκόμενους θεραπευτές στην καλύτερη διαχείριση τους με στόχο την αποτελεσματικότερη επανένταξή τους στο κοινωνικό σύνολο.
description: The aim of this study was to investigate the factors that affect patients' compliance with the replacement therapy administered. In particular, the socio-demographic factors effect on patients' behavior will be studied, as well as its relation with personality disorders that characterize them. In order to achieve the research objectives, data concerning 40 users of toxic substances that participated in the substitution program of OKANA Livadia were utilized. The TDI / ΔΕΜΑ and the International Personality Disorder Examination (IPDE) questionnaire were administered. In addition, all participants were participated in a drug detection. This test was applied to both the first phase of sampling and the second phase, one month after the first sampling. It was found that the most common disorder in the sample of 40 patients was histrionic followed by borderline and avoidance disorder. In particular, 16 of them had at least one disorder from each disorder complex (complexes A, B and C). In contrast, only 3 respondents were found to be characterized by obsessive-compulsive disorder and 6 by schizophrenia (SPD). No relation was observed between the type of substance, its duration of use and personality disorders. The status of the contaminant was not found to be associated with any personality disorder, nor with the type of substance used by the user and their other socio-demographic data (place of residence, educational level, and professional status). Furthermore, it was found that those who had complied with the replacement therapy had a smaller number of personality disorders diagnoses than the other respondents. The findings of the present study contribute to the understanding of the factors that affect the compliance of substance users, helping the involved stuff to provide better medical care aiming to an effective reintegration of the patients into society.
description: Σε συνεργασία με: Πανεπιστήμιο Λευκωσίας (Κύπρος)